  Анжелика Тихонова корреспондент Туннэ нуналлы Удмуртиысь 10 ёросъёс пудо дасян ужъёс борды кутскизы ини. Со сярысь элькунысь гурт возёсъя но сиён-юонъя министерстволэн «ВКонтакте» мерлыко вотэсысь огиназ ивортэмын. Куасьтыны но жалем сиёнлы турнаны Балезино, Дэбес, Кизнер, Кияса, Красногорск, Каракулино, Пичи Пурга, Сарапул, Шаркан но Юкаменск ёросъёс потӥзы ини.  Котькинэ азьпалтыса Каракулино ёросысь гурт возёсъёс ужало. 10-тӥ инвожолы отын 1 сюрс 219 гектарысь кизем но эркын будӥсь турынъёс турнамын вал ини. Озьы ик та дыре кукуруза но пульдостурын (рапс) кизён ужъёсты йылпумъяло. Картофка чакламезлэсь 98 процентэз, бакча сиёнъёс 79 процентэз мерттэмын.  Тодэ вайытом, 12-тӥ инвожое Можга ёрослэсь 90 ар тырмонзэ пусъён улсын Уча черкогуртын гурт возёс техникалэн парадэз ортчиз. Тегъёс: Каракулино Удмуртия гуртвозёс бусыужъёс мерттӥськон гуртвозёсъяминистерство  